# Baranya megyei Labdarúgó Szövetség

7621 Pécs, Timár u. 21.

7601 Pécs, Pf.: 174.

Dr. Rákóczi István elnök úrnak és Botló Béla főtitkár úrnak

Tisztelt Elnök Úr, tisztelt Főtitkár Úr !

Tudomásomra jutott, hogy számos egyesületnél járt és végzett illetéktelen engedélyezési tevékenységet dr. Sütő László baksai körzeti orvos kolléga.

Dr. Sütő László nem szakorvos, nem rendelkezik az Országos Sportegészségügyi Intézet engedélyével, a pecsétjét hamisította, vizsgálataiért jogtalanul kért pénzt. Az igazolások ténye nem került be az Országos Sportegészségügyi Intézet nyilvántartásába, így érvénytelenek.

Dr. Sütő László ellen illetékes fórumokon eljárást kezdeményezek.

Tekintettel a fenti tényekre kérem Önöket, sürgősen értesítsék egyesületeiket, mivel a fenti helyzet számos nagyon kellemetlen következménnyel járhat – pl. óvások.



Érintett egyesületek PMFC-től kezdve a PEAC-on át a kis falusi egyesületekig nagy számban vannak.

Kérem juttassák el a mellékelt képet az igazolásokat ellenőrző játékvezetőkhöz és ellenőrökhöz, és az edzőkhöz megkönnyítendő a hamisítás felismerését.

Pécs,

Dr. Mészáros Kálmán

Baranya megyei sportfőorvos

Dél-dunántúli regionális sportfőorvos